Obyvateľom Malaciek od minulého týždňa slúži bezplatná wifi sieť na desiatich verejných miestach.
Na inštaláciu pripojenia získalo mesto dotáciu vo výške 15 000 eur. Ide o súčasť európskeho projektu Wifi Pre Teba, ktorej cieľom je bezplatná wifi pre obyvateľov na verejných priestranstvách v celej Európe (námestia, verejné budovy, knižnice, zdravotnícke zariadenia, múzeá). Okrem Malaciek bolo podporených ďalších 22 samospráv.
Kde nová wifi funguje?
- Kaštieľ
- Hádzanárske ihrisko v Zámockom parku
- Štadión v Zámockom parku – tribúna
- Skatepark
- Športová hala Malina
- Priestor pred ŠH Malina – detské ihrisko
- Klientske centrum Mestského úradu
- Centrum voľného času – PC učebňa, jazyková učebňa
- Centrum voľného času – ihrisko
- Autobusová a železničná stanica
Ako sa pripojiť na verejnú wifi?
V ponuke sietí si vyhľadáte WiFi4EU a pripojíte sa bez nutnosti zadávať heslo.
Zdroj: malacky.sk